TECHNINĖ SPECIFIKACIJA
PASTATO, ESANČIO ADRESU MOKYKLOS G. 1, NORGELIŠKIŲ KAIME PAPRASTOJO REMONTO DARBAI



1. Perkančioji organizacija – Alytaus rajono savivaldybės administracija (toliau - Užsakovas) numato įgyvendinti projektą „Pastato esančio adresu Mokyklos g. 1, Norgeliškių  kaime patalpų sutvarkymas ir pritaikymas bendruomenės poreikiams“  pagal Alytaus rajono vietos veiklos grupės Vietos plėtros strategiją „Alytaus rajono ir Birštono savivaldybių kaimiškosios teritorijos  bendruomenių inicijuota vietos plėtros strategija 2015–2020 metams“ priemonę „Pagrindinės paslaugos ir kaimų atnaujinimas kaimo vietovėse“ (kodas LEADER-19.2-7) veiklos sričiai „Parama investicijoms į visų rūšių mažos apimties infrastruktūrą“ (kodas LEADER-19.2- 7.2).
2. Pirkimo objektas – paprastojo remonto darbai, adresu Mokyklos g. 1, Norgeliškių  kaime, Punios sen., Alytaus r. sav., (toliau – Pirkimo objektas).
2.1. Statinio kategorija: neypatingasis
2.2. Statinio grupė: negyvenamieji pastatai
2.3. Statybos rūšis: paprastasis remontas
2.4. Pirkimas apima: sienų apdailos darbai - 45 m², lubų apdailos darbai - 10,92 m², grindų įrengimo darbai - 10,92 m², durų įrengimo darbai – 1 vnt., vėdinimo sistema, šviestuvai – 2 vnt., tualetas su ranktūriais, praustuvas, kanalizacija, nuotekų rezervuaras – 1 vnt., elektros instaliacijos keitimas. Preliminarūs darbų kiekiai nurodyti Darbų kiekių žiniaraštyje (Sutarties priedas „Darbų kiekių žiniaraštis“).
4. Techniniai reikalavimai pirkimo objektui:
4.1. Elektrotechnika. Numatomas pilnas tualeto elektros instaliacijos pakeitimas: prietaisų, naujų paskirstymo dėžučių, jungiklių, kištukinių lizdų, įrangos pajungimas ir kt.
4.2. Sienų apdaila. Įrengiama gipso pertvara. Vidaus tualeto sienos apklijuojamos keramikinėmis plytelėmis. Perdažoma koridoriaus siena.
4.3. Lubų apdaila. Lubos nuskutamos ir perdažomos.
4.4. Grindys. Išardomos senos betono grindys. Naujoms grindims įrengiama šilumos izoliacija, ritininė hidroizoliacija, armavimo ir betonavimo darbai. Įrengiama keramikinių plytelių danga.
4.5. Durys. Senos tualeto durys išimamos, anga praplatinama. Įstatomos durys į gipso pertvarą.
4.6.  Vėdinimas. Įrengiamas oro ištraukimas.
4.7.  Šviestuvai. Įrengiami  LED šviestuvai 2 vnt.
4.8. Tualetas. Įrengiamas naujas tualetas, praustuvas, vandens šildytuvas, trapas ir sumontuojami ranktūriai žmonėms su negalia.
4.9.  Kanalizacija. Sumontuojamas horizontalus nuotekų rezervuaras 3 m³ ir pajungiamas kanalizacijos vamzdynas.
Preliminarūs darbų kiekiai pateikti Darbų kiekių žiniaraštyje. Darbai, kurie turi būti atlikti pagal statybos darbų technologiją, normatyvinius statybos dokumentus ir visi kiti darbai, kuriuos būtina atlikti, kad objekto statybos darbai galėtų būti užbaigti, bet yra neįvertinti perkančiosios organizacijos dokumentuose, turi būti įvertinti Tiekėjų ir bus atliekami Tiekėjo sąskaita. Darbų eigoje, paaiškėjus naujoms aplinkybėms, techninėje specifikacijoje nurodyti darbai ir sprendiniai gali būti keičiami,  nepabloginant kokybės ir  suderinus su Užsakovu.
Darbų eiga ir atlikimo kokybė bus vertinama  pagal www.statybostaisykles.lt pateiktas statybos taisykles arba rangovo patvirtintas statybos taisykles.
5. Techniniai reikalavimai, kuriuos turi atitikti medžiagos ir gaminiai:
5.1. Visos Rangovo įsigyjamos medžiagos, reikalingos Projekto įgyvendinimui, turi būti nenaudotos, be defektų ir naujos, lengvai identifikuojamos bei lengvai atsekamos, atitikti techninę specifikaciją. 
5.2. Medžiagos, gaminiai ir naudojama įranga turi turėti kokybės patvirtinimo dokumentus, kurie yra nurodyti Lietuvos Respublikos  statybos įstatyme ir statybų techniniuose reglamentuose.  
5.3. Pirkimo objektui keliami teisės aktų, standartų ir užsakovo vidaus teisės aktuose keliami reikalavimai:
Darbai turi atitikti Lietuvos Respublikos įstatymų, teisės aktų, statybos techninių reglamentų reikalavimus. Perkančioji organizacija šiame pirkime taiko aplinkos apsaugos vadybos sistemos reikalavimus pagal standartą LST EN ISO 14001. 
Pateikiami dokumentai: 
Darbų kiekių žiniaraštis (Priedas Nr.1);
5.1.  Patalpų planas su pažymėtomis remontuojamomis patalpomis (Priedas Nr. 2).
6. Atlikęs remonto darbus tiekėjas privalo:
6.1. Pateikti atliktų darbų ataskaitą – informuoti užsakovą apie atliktų darbų apimtį, naudojamas medžiagas, bei jų kainą.
6.2. Užtikrinti darbų kokybę – suteikti garantiją atliktiems darbams, laikantis teisės aktų ar sutartyje numatytų sąlygų.
6.3. Pašalinti trūkumus, jei jie atsiranda garantiniu laikotarpiu – jeigu pastebimi defektai, tiekėjas privalo juos pašalinti be papildomo mokesčio.
6.4. Sutvarkyti darbo vietą – po remonto darbų turi būti užtikrinta tvarkinga aplinka.
7. Dokumentai reikalingi pirkimo objekto techninėms savybėms ir kokybei patvirtinti:
7.1. Medžiagų atitikties deklaracija.
8. Dokumentai, reikalaujami pristatyti perduodant atliktus darbus:
8.1. Įrangos ir medžiagų garantinį laikotarpį liudijantys dokumentai;
8.2. Darbų priėmimo – perdavimo aktas.


